CELEX: 32012R1125
Language: lv
Date: 2012-11-26 00:00:00
Title: Komisijas Īstenošanas regula (ES) Nr. 1125/2012 ( 2012. gada 26. novembris ) par atsevišķu preču klasifikāciju kombinētajā nomenklatūrā

1.12.2012   
            
            
               LV
            
            
               Eiropas Savienības Oficiālais Vēstnesis
            
            
               L 331/9
            
         KOMISIJAS ĪSTENOŠANAS REGULA (ES) Nr. 1125/2012
   (2012. gada 26. novembris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 26. novembrī
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Mikroprocesora kontrolēta portatīva mašīna (t. s. "elektroniskā karstā gaisa pistole"), kas rada temperatūru no 50 līdz 630 °C, ar maksimālo izejas jaudu 2 000 W un izmēriem aptuveni 26 × 20 × 9 cm.
                  Mašīna ietver:
                  
                              —
                           
                           
                              sildelementu,
                           
                        
                              —
                           
                           
                              ventilatoru ar motoru gaisa pūšanai 3 dažādos ātrumos,
                           
                        
                              —
                           
                           
                              displeju, kas uzrāda temperatūru.
                           
                        Mašīnu lieto amatnieki, piemēram, krāsas noņemšanai, kabeļu cauruļu termoraukšanai, PVC veidošanai, plastmasas mīkstlodēšanai, metināšanai un sakausēšanai, plastmasas cauruļu un stieņu metināšanai un folijas sametināšanai.
                  
                      (1) Sk. attēlu.
               
               
                  8419 89 98
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, 84. nodaļas 2. piezīmi un KN kodu 8419, 8419 89 un 8419 89 98 formulējumu.
                  Tā kā mašīna ir domāta profesionālai lietošanai un nav tāda, ko parasti izmanto mājsaimniecībā, klasifikācija pozīcijā 8516 pie elektrotermiskām ierīcēm mājsaimniecības vajadzībām nav iespējama.
                  Mašīna atbilst gan pozīcijas 8419, gan pozīcijas 8467 aprakstam. Saskaņā ar 84. nodaļas 2. piezīmi klasifikācija pozīcijā 8467 pie rokas instrumentiem ar iebūvētu elektromotoru nav iespējama.
                  Tāpēc mašīna ir klasificējama ar KN kodu 8419 89 98 pie iekārtām, kas paredzētas materiālu apstrādei procesos, kuros notiek temperatūras maiņa.
               
            
         
      
         (1)  Attēls pievienots vienīgi informācijai.